**ΛΥΚΕΙΟ ΙΔΑΛΙΟΥ ΣΧΟΛΙΚΗ ΧΡΟΝΙΑ 2025 - 2026**

**Διεύθυνση:** Ευάγγελου Φλωράκη 1, 2540 Δάλι / Τ.θ. 11108 Λευκωσία

**Τηλέφωνα:** 22455945

**Τηλεομοιότυπο:** 22527352

**Ηλεκτρονικό Ταχυδρομείο:** lyk-idalion-lef@schools.ac.cy

 **M/1**

|  |
| --- |
| ΜΑΘΗΤΙΚΗ ΣΤΟΛΗ |

Οι μαθητές και οι μαθήτριες φορούν πάντοτε στο Σχολείο την εγκεκριμένη στολή τους, καθ’ όλη τη διάρκεια της λειτουργίας του. Η στολή αποτελεί παράγοντα συνοχής, πειθαρχίας, ομαδικού πνεύματος και καταπολέμησης των διακρίσεων,γι΄ αυτό τα Δημόσια Σχολεία είναι υποχρεωμένα να εφαρμόζουν τους Κανονισμούς Λειτουργίας και τις εγκυκλίους του Υπουργείου Παιδείας Αθλητισμού και Νεολαίας, σε ό,τι αφορά στη στολή και την εμφάνιση των μαθητών/τριών.

Η προσέλευση στο Σχολείο ή στην τάξη χωρίς στολή αποτελεί **παράπτωμα** που τιμωρείται. Οι παραβάτες παραπέμπονται προς τούτο στη Διεύθυνση.

**Α. Η επίσημη στολή αποτελείται από:**

* Γκρίζο μαθητικό παντελόνι/φούστα άσπρο πουκάμισο, μπλε γραβάτα και μαύρα παπούτσια (όχι αθλητικά).

Η επίσημη στολή θα χρησιμοποιείται στις ακόλουθες περιπτώσεις:

1. Αντιπροσώπευση του σχολείου σε διάφορες εκδηλώσεις/δραστηριότητες
2. Παρελάσεις
3. Φωτογραφίσεις
4. Τελετή Αποφοίτησης και άλλες επίσημες εκδηλώσεις του σχολείου

Στις πιο πάνω περιπτώσεις πλην των παρελάσεων και της τελετής αποφοίτησης μπορεί επίσης να φορεθεί μαύρο τζιν παντελόνι αντί του γκρίζου μαθητικού.

**Β. Η καθημερινή στολή αποτελείται από:**

* Γκρίζο παντελόνι/φούστα ή τζιν παντελόνι, σκούρο μπλε ή μαύρο, χωρίς επιγραφές και σκισίματα. **ΤΑ ΚΟΛΑΝ ΑΠΑΓΟΡΕΥΟΝΤΑΙ.**
* Πουκάμισο ή μπλούζα άσπρη, μπλέ, μαύρη ή γκρίζα χωρίς μεγάλες επιγραφές ή λογότυπα.
* Τρικό, φούτερ ή μπουφάν στα πιο πάνω χρώματα (μαύρο, γκρίζο, άσπρο και μπλε) χωρίς μεγάλες επιγραφές και λογότυπα κατά τους χειμερινούς μήνες.
* Εσάρπα μπλε, μαύρη, άσπρη ή γκρι, απλή μονόχρωμη, χωρίς γράμματα ή άλλα διακριτικά (κατά τη χειμερινή περίοδο).
* Σακάκι ή Μπουφάν μπλε, μαύρο, γκρίζο ή άσπρο απλό μονόχρωμο, χωρίς γράμματα ή άλλα διακριτικά.
* *Οι μαθητές της Γ’ τάξης φορούν ομοιόμορφο φούτερ το σχέδιο του οποίου υποβάλλεται κατόπιν συνεννόησης από το ΚΜΣ και εγκρίνεται από τη Διεύθυνση.*

**Γ. Η στολή Γυμναστικής αποτελείται από:**

* Φανέλα άσπρη/μαύρη/γκρίζα (με στρογγυλή λαιμόκοψη)
* Παντελονάκι/ βερμούδα ή φόρμα μονόχρωμη, σε χρώμα μαύρο ή γκρίζο ή μπλε ή κολάν για τις μαθήτριες)
* Αθλητικά παπούτσια

**ΣΗΜΕΙΩΣΗ:**

**Οι αθλητικές φόρμες δεν αποτελούν μέρος της καθημερινής μαθητικής στολής.**

Οι μαθητές τις φορούν μόνο κατά τη διάρκεια του μαθήματος της Φυσικής Αγωγής.

Το ίδιο ισχύει και για τις βερμούδες ή τα κολάν παντελόνια που φοριούνται στο μάθημα αυτό.

Κατ’ εξαίρεση, οι φόρμες, μπορεί να επιτραπούν μόνο σε περιόδους μεγάλου ψύχους και **πάντα κατόπιν συζήτησης και συνεννόησης μεταξύ Διεύθυνσης και Κ.Μ.Σ.**

Διευκρινίζεται **ότι οι φόρμες θα πρέπει να είναι μονόχρωμες (χρώματα: μαύρο, μπλε, γκρι) σε κλασικό και όχι εξεζητημένο σχέδιο,** δεν επιτρέπονται εφαρμοστές φόρμες (τύπου κολάν).

**Δ. Γενικότερη Εμφάνιση**

Το Σχολείο δεν επιτρέπει τις υπερβολές στην εμφάνιση. Κάτι τέτοιο δεν συμβιβάζεται με τη μαθητική ιδιότητα και, επομένως, αποτελεί παράπτωμα.

Ως μη αποδεκτή σχολική θεωρείται η προκλητική εμφάνιση (π.χ. πολλά και φανταχτερά κοσμήματα, εξεζητημένα κτενίσματα, προκλητικό ντύσιμο, μεγάλα τατουάζ). Με βάση αυτό το σκεπτικό, το σχολείο θεωρεί ως μη αποδεκτή εμφάνιση τα πιο κάτω:

**Για τους μαθητές:** Οι κοντές ή αμάνικες φανέλες/ενδυμασίες που αφήνουν ακάλυπτο μέρος του σώματος, τα σκισμένα παντελόνια, τα πολύ μακριά και ατημέλητα μαλλιά, τα περίεργα κουρέματα, τα γένια, τα δακτυλίδια, τα σκουλαρίκια στο πρόσωπο, οι διακοσμητικές καδένες, τα μεγάλα τατουάζ.

**Για τις μαθήτριες:** Οι κοντές ή αμάνικες φανέλες/ενδυμασίες που αφήνουν ακάλυπτο μέρος του σώματος, οι κοντές φούστες, τα σκισμένα παντελόνια, τα πολλά φανταχτερά κοσμήματα, τα σκουλαρίκια στο πρόσωπο, τα μακριά ή/και βαμμένα νύχια, τα βαμμένα μαλλιά, τα μεγάλα τατουάζ τα εξεζητημένα κτενίσματα και το μακιγιαρισμένο πρόσωπο.

ΑΠΟ ΤΗ ΔΙΕΥΘΥΝΣΗ

26 Αυγούστου 2025